בס"ד כ תמוז ה'תשפ"א

# תלמוד ירושלמי

כמה דברים על סדר היום:

1. **חשיבות הלימוד** – א. פעם לא למדו הרבה, ב"ה בישיבה שלנו אנחנו זוכים לפתיחה בנושא ב. בהמשך נראה את החשיבות בשפה של הירושלמי.
2. **מי ערך אותו ומתי** – רמב"ם הקדמה ליד החזקה. לגבי הזמן, זאת נקודה חשובה מול הבבלי.
3. מה המקום של לימוד ירושלמי בפסיקת ההלכה – דיון בראשונים ואחרונים מדוע פסקו כבבלי ומתי אפשר לפסוק כירושלמי.
4. **דרכי הלימוד של הבבלי והירושלמי – שיעור הבא**

## זמן עריכתו

### עלי תמר הקדמה

הירושלמי נערך בידי רבי יוחנן בישיבת טבריה

תלמוד ירושלמי נערך וסודר בישיבת טבריה בראשותו של רבי יוחנן מסדר הירושלמי. ונקרא תלמוד ירושלמי, מכיוון שמקורו בישיבת ירושלים כדלהלן, **וגם כדי לחלוק כבוד לירושלים, שהיתה חריבה באותם הימים**, כמ"ש בירושלמי מגילה ריש פ"א עיין שם. וזה מוכח בכמה מקומות בירושלמי, ולדוגמא ארשום: א) מגילה פ"ב ה"ז. רבי יונתן ספרא דגופתא כד "נחת להכא" חמת לבר אבינא ספרא קרי שירת הבאר ומברך לפניה ולאחריה. גופתא היא עיירה ע"י צפורי בגליל העליון, כמ"ש בכלאים פ"ט ה"ג ובכמ"ק, ראה ספר הישוב כרך א ח"א בערכו עמוד ר"ט. ולפיכך נאמר כד נחת להכא וכו' היא טבריה בגליל התחתון.

ב) מגילה פ"ד ה"ב. ר"ש ספרא דטרכנת אמרין ליה בני קרתא קטע בדיבורייא דוקרונין בנינן אתי שאל לר"ח וכו' בתר יומין נחת להכא. והנה עיירה טרכנת או טרבנת היא בגליל העליון ומפני כן שאל לר"ח רבה של צפורי ובתר יומין נחת להכא היא טבריה בגליל התחתון מקומה של ישיבת טבריה וסידור הירושלמי....

### הקדמה ליד החזקה לרמב"ם

**...ור' יוחנן חיבר הגמרא הירושלמית בארץ ישראל אחר חרבן הבית בקרוב שלש מאות שנה.** ומגדולי החכמים שקיבלו מרב ושמואל רב הונא ורב יהודה ורב נחמן ורב כהנא. **ומגדולי החכמים שקיבלו מר' יוחנן +/השגת הראב"ד \*/ רבה בר בר חנה וכו'. א"א ור' חייא בר אבא:+ רבה בר בר חנה ור' אמי ור' אסי ורב דימי ור' אבין.** ומכלל החכמים שקיבלו מרב הונא ומרב יהודה +/השגת הראב"ד \*/ רבה וכו'. א"א רב חסדא ורבה בר רב הונא:+ רבה ורב יוסף. ומכלל החכמים שקיבלו מרבה ורב יוסף אביי ורבא. ושניהם קיבלו גם מרב נחמן. ומכלל החכמים שקיבלו מרבא רב אשי ורבינא. ומר בר רב אשי קיבל מאביו רב אשי ומרבינא:...

...רבינא ורב אשי הם סוף חכמי הגמרא. **ורב אשי הוא שחיבר הגמרא הבבלית בארץ שנער אחר שחיבר ר' יוחנן הגמרא ירושלמית בכמו מאה שנה.** וענין שני הגמרות הוא פירוש דברי המשניות וביאור עמקותיה ודברים שנתחדשו בכל בית דין ובית דין מימות רבינו הקדוש ועד חיבור הגמרא. ומשני הגמרות ומן התוספתות ומספרא וספרי (ומן התוספות) מכולם יתבאר האסור והמותר הטמא והטהור החיוב והפטור הפסול והכשר כמו שהעתיקו איש מפי איש מפי משה רבינו מסיני:

### מהר"ץ חיות מסכת תענית דף טז עמוד א

גמ' למה יוצאין לבית הקברות. נ"ב הנה במשנה שלנו לא נזכר מאומה מהליכה לבה"ק. ורש"י הרגיש בזה וכ' דסמך ע"ד הירושלמי. **ומכאן ראיה לדברי רב אלפס שכ' סוף עירובין דש"ס ירושלמי היה כבר מסודר לפני חותמי תלמוד בבלי** ועי' בספר יד מלאכי ח"ב כללי ב' התלמודים שהביא דברי רבינו יהונתן דמפ"ז אין אנו חוששין לירושלמי נגד הבבלי דאותן רבנן שסדרו הבבלי הביאו בו אותן הסברות שהם כהלכה הנאמרות בירושל' ורוב תלמוד בבלי מן הירושלמי נובע כגון דברי ר' יוחנן ור"ל וכל הנקראים בשם רבי ע"ש ומכאן ראיה גמורה שהרי מקשה כאן ביה"ק למה על ענין שאין לו שום רמז בבבלי רק סמך על מה שמבואר בירוש' ועי' (נדה ח' ע"א) ואמר ר"א הלכה כר"א דאומרה ברכה רביעית בפ"ע וכ' רש"י ד"ה ואמר ר"א בירוש' ברכות ע"ש ראינו גם שם דהבבלי סמך על ענין המבואר בירוש':

### מהר"ץ חיות מסכת נזיר דף כ עמוד ב

גמרא השתא י"ל חמירתא אמר רב קילתא לא כ"ש. נ"ב הנה דברי רב בחמירתא לא נזכר רק בירושלמי סנהדרין כמו שהתעורר רש"י והש"ס בבלי סמך עצמו כאן על דברי הירושלמי. **וגם מכאן ראיה גמורה לדברי הרי"ף סוף עירובין דתלמוד ארץ ישראל הי' כבר מסודר לפני חותמי תלמוד בבלי ע"ש. דהרי כאן סמכו הבבליים דבריהם רק ע"ד הירושלמי. ובלא זה דברי הירושלמי כאן סתומים:**

### מהר"ץ חיות מסכת בבא קמא דף ס עמוד א

גמרא מאן דתני ליבה לא משתבש ומאן דתני ניבה לא משתבש. נ"ב עי' שיטה מקובצת וז"ל קשה שאין דרך התלמוד לומר רק כשאומר מקודם אית תני הכי ואית תני והדר אומר מאן דתני כן לא משתבש. אולם לדעתי נראה מכאן עוד ראיה ברורה למה שהחליט הרי"ף סוף עירובין דתלמוד בבלי נסדר זמן רב אחר הירושלמי וכבר היה תלמוד ירושלמי מסודר עת סדרו הבבליים את תלמוד שלהם וכן כתבתי במס' תענית ראיות לזה מהך דמקשה הש"ס למה יוצאין לבית הקברות שלא נזכר מאומה בבבלי ורש"י הרגיש בזה וכתב שסמך על הירושלמי שנזכר שמה הליכה לבית הקברות בתענית ע"ש וכן כאן מצאתי בירושלמי כאן אית תנא תני ליבה ואית תנא תני וניבה ע"ש וא"כ ש"ס דילן סמך על הענין הנזכר בירושלמי שם דאית תני וניבה ואית תני וליבה וקאמר דמאן דתני הכי לא משתבש ומאן דתני הכי לא משתבש וזה אמת דכאן סמך הש"ס על הירושלמי אולם בזה משונה ש"ס דילן מן הירושלמי. דהירושלמי מביא מאן דתני ניבה לא משתבש דכ' והיה בלבי כאש בוערת וש"ס דילן מביא בורא ניב שפתים ובעיקר פי' דברי הירושלמי עי' פני משה שם:

## תלמודה של ארץ ישראל

### בראשית רבה (תיאודור-אלבק) פרשת בראשית פרשה טז

אשר שם הזהב אילו דברי תורה שהן נחמדים מזהב ומפז רב, **וזהב הארץ ההיא טוב מלמד שאין תורה כתורת ארץ ישראל ולא חכמה כחכמת ארץ ישראל**, שם הבדלח ואבן השהם מקרא ומשנה ותלמוד ותוספת ואגדה...

### תלמוד בבלי מסכת סנהדרין דף כד עמוד א

אמר רבי אושעיא: מאי דכתיב ואקח לי (את) שני מקלות לאחד קראתי נועם ולאחד קראתי חובלים, נועם - **אלו תלמידי חכמים שבארץ ישראל, שמנעימין זה לזה בהלכה. חובלים - אלו תלמידי חכמים שבבבל, שמחבלים זה לזה בהלכה**. ויאמר (אלי) אלה [שני] בני היצהר העמדים וגו' ושנים זיתים עליה. יצהר אמר רבי יצחק: אלו תלמידי חכמים שבארץ ישראל, שנוחין זה לזה בהלכה כשמן זית, ושנים זיתים עליה - אלו תלמידי חכמים שבבבל שמרורין זה לזה בהלכה כזית. ואשא עיני וארא והנה שתים נשים יוצאות ורוח בכנפיהם ולהנה כנפים ככנפי החסידה ותשאנה האיפה בין השמים ובין הארץ ואמר אל המלאך הדבר בי אנה המה מולכות את האיפה ויאמר אלי לבנות לה בית בארץ שנער. אמר רבי יוחנן משום רבי שמעון בן יוחאי: זו חנופה וגסות הרוח שירדו לבבל. - וגסות הרוח לבבל נחית? והאמר מר: עשרה קבין גסות ירדו לעולם, תשעה נטלה עילם - ואחת כל העולם כולו! - אין, לבבל נחית, ואישתרבובי דאישתרבב לעילם. דיקא נמי, דכתיב לבנות לה בית בארץ שנער - שמע מינה. והאמר מר: סימן לגסות הרוח עניות, ועניות לבבל נחית! - מאי עניות - עניות תורה. דכתיב אחות לנו קטנה ושדים אין לה אמר רבי יוחנן: זו עילם שזכתה ללמוד ולא זכתה ללמד. - מאי בבל? אמר רבי יוחנן: בלולה במקרא, בלולה במשנה, בלולה בתלמוד. **במחשכים הושיבני כמתי עולם אמר רבי ירמיה: זה תלמודה של בבל.**

### תלמוד בבלי מסכת פסחים דף לד עמוד ב

...כי סליק רבין אמרה לשמעתיה קמיה דרבי ירמיה, ואמר: בבלאי טפשאי, משום **דיתבי בארעא דחשוכא אמריתון שמעתתא דמחשכו!...**

### תלמוד בבלי מסכת ביצה דף טז עמוד א

...דאמר רבי זירא: הני בבלאי טפשאי דאכלי נהמא בנהמא....

### תלמוד בבלי מסכת כתובות דף עה עמוד א

ולציון יאמר איש ואיש יולד בה והוא יכוננה עליון - א"ר מיישא בר בריה דר' יהושע בן לוי: אחד הנולד בה ואחד המצפה לראותה. אמר אביי: וחד מינייהו עדיף כתרי מינן. אמר רבא: וחד מינן כי סליק להתם - עדיף כתרי מינייהו, דהא רבי ירמיה דכי הוה הכא, לא הוה ידע מאי קאמרי רבנן, כי סליק להתם, קרי לן בבלאי טפשאי.

### חברותא כתובות דף עה עמוד א

אמר אביי: וחד מינייהו, [מבני ציון] עדיף [פיקח ובקיא] כתרי מינן. [כשנים מבני בבל]. כיון שזכות הארץ מסייעתו.

אמר רבא: וחד מינן, [מבני בבל], כי סליק להתם, [לארץ ישראל], עדיף כתרי מינייהו.

דהא רבי ירמיה, דכי הוה הכא לא הוה ידע מאי קאמרי רבנן, [כשהיה רבי ירמיה בבבל לא היה מבין את דברי החכמים], אך כי סליק להתם [כשעלה לארץ ישראל] החכים כל כך, עד שקרי לן בבלאי טפשאי.

## אווירא דארץ ישראל מחכים

### תלמוד בבלי מסכת בבא בתרא דף קנח עמוד ב

כי סליק רבי זירא, קם בשיטתיה דרבי אילא, קם רבה בשיטתיה דרבי זירא. אמר רבי זירא, שמע מינה: אוירא דארץ ישראל מחכים.

### רשב"ם מסכת בבא בתרא דף קנח עמוד ב

אמר ר' זירא שמע מינה אוירא דארץ ישראל מחכים - שמשעליתי לא"י נתתי את לבי לצאת משיטתי הראשונה **ולעמוד על אמיתת דברים.**

### תוספות מסכת פסחים דף נא עמוד א

כיון דאנן כייפינן להו וכו' - קשה לר"ת דבפ"ק דסנהדרין (דף ה.) אמר פשיטא מהכא להתם מהני דהכא שבט והתם מחוקק **משמע דבני בבל עדיפי** ותירץ דה"מ לאפקועי ממונא אבל לענין איסור והיתר וסמיכה **בני א"י עדיפי שלומדים תורה ברבים ואמרינן (ב"ב דף קנח:) אוירא דארץ ישראל מחכים.**

### באר שבע מסכת הוריות דף יא עמוד ב

הכא אנן כייפינן להו כו'. תימה שהרי בפרק מקום שנהגו (פסחים נא, א) ובפרק קמא דחולין (יח, ב) אמרינן איפכא אבל מבבל לארץ ישראל כיון דאנן כייפינן להו עבדינן כותייהו. **וי"ל דהיינו דוקא לקדוש החדש ולעבור השנה כדאמרינן בשמעתא בתרא (דבכורות) [דהוריות], ולדיני קנסות שאין סמיכה בבבל** כדפרש"י שם (חולין שם ד"ה דכיון). והתוספות (סנהדרין ה, א ד"ה דהכא, ועי' פסחים וחולין שם תד"ה כיון) **תרצו בשם ר"ת דהני מילי במלתא דאיסור והיתר, לפי דבני ארץ ישראל חכימי טפי דאוירא דארץ ישראל מחכים** (ב"ב קנח, ב), כדאמר הכא דאיקרו מחוקק שמלמדים תורה ברבים, אבל לענין שאר דברים עדיפי בני בבל דאיקרו שבט שרודין את העם במקל, והיינו טעמא משום דראש גולה מן זכרים ונשיא שבארץ ישראל מנקבות, כדאמרינן בירושלמי (כלאים פ"ט ה"ג):

### שיטה מקובצת מסכת כתובות דף עה עמוד א

רש"י במהדו"ק

עדיף כתרי מינן. בחריפות ובתלמוד. רש"י ז"ל במהדורא קמא:

ריב"ש

וכל חד מינן כי סליק להתם עדיף כתרי מינייהו. **נראה לי הטעם כי בני ארץ ישראל טבע הארץ מסייע להם משום דאוירא דארץ ישראל מחכים** אבל אינם רגילים ללמוד כל כך בחריפות כמו בני בבל ולכן בבני בבל ההרגל מסייע ולבני ארץ ישראל טבע הארץ וטבע הארץ עדיף מן ההרגל אבל כשבן בבל עולה לארץ ישראל הנה ההרגל והטבע מסייעין אותו ומשום הכי עדיף כתרי מינייהו.

**ויש מי שכתב לפי שיצא מטומאת ארץ העמים ונכנס תחת כנפי השכינה** וגם כי כשאדם לומד חוצה למקומו קובע לימודו יותר ומצליח לפי שאינו מתבטל. ריב"ש ז"ל:

### שרידי אש מסכת בבא מציעא סימן לז

בארץ ישראל הי' לנו שני הדברים, אדמת - קודש, אדמת אבותינו אברהם יצחק ויעקב, אדמת הנביאים והתנאים הקדושים, והאויר הקדוש של הארץ הקדושה. אוירא דארץ ישראל מחכים, אומרים חז"ל, ואנחנו שנולדנו בגלות, בארץ נכריה וגם האויר הוא נכרי, הסביבה היא נכרית, אין לנו אפשרות לחיות ולהתקיים כיהודים אלא ע"י כך שעשינו לנו בתי כנסת ובתי מדרש וישיבות, שבהם האויר נתקדש בקדושת התורה. וכשאנו יושבים בבית כנסת ובבית מדרש ועוסקים בתפילה ובתורה אנו נושמים לתוכנו רוח התורה ובזכות זה אנו מתקיימים, למרות שאנחנו יושבים בארץ נכריה. אבל בשביל יהודי טוב שיעבור וישתקע בארץ ישראל, שם הכל קודש והכל יהודי, הארץ והאויר, הסביבה והבית והשוק וכו'.

### דף על הדף בבא בתרא דף קנח עמוד ב

בגמ': אוירא דארץ ישראל מחכים.

כתב בשל"ה הקדוש (מסכת תענית פרק תורה אור, אות ק"א בדפוס חדש) דהיינו טעמא שהיה נקרא יהושע בן "נון" שמכיון שהכניס בני ישראל לארץ ישראל, ששם האוירא מחכים, לכן זכה ל"נון" שערי בינה. וכשחטאו בני ישראל "טבעו בארץ שעריה" אלו הנ' שערי בינה.

ובספורנו (סו"פ נח) כתב שכיון שארץ ישראל לא גושמה ביום זעם, שלא ירד לשם המבול (זבחים קי"ג ע"א), לכן לא הוזק אוירה ע"י גשם המבול כאויר שאר כל הארצות, ולכן אויר ארץ ישראל מחכים.

בשם המהרש"א מובא, שכיון שמשה רבינו ע"ה הביט על ארץ ישראל כשאמר לו הקדוש ברוך הוא (דברים ל"ב מ"ט): עלה אל הר העברים הזה הר נבו וגו' וראה את ארץ כנען אשר אני נותן לבני ישראל לאחזה, **כיון שנתן מרע"ה עיניו בארץ ישראל השפיע על אוירה של ארץ ישראל שתהיה מחכימת פתי למי שבא בתוכה.**

בפרדס יוסף (פר' בראשית) ביאר לפי זה מה שאמרו במסכת סנהדרין (לח, א), 'אדם הראשון גופו מבבל ראשו מארץ ישראל ואבריו משאר ארצות, עגבותיו מאקרא דאגמא', וכתב בזה הלשון: 'הנה לדעת חז"ל אוירא דארץ ישראל מחכים, וכמה מהנוסעים לארץ ישראל בעלי ההרגש יספרו כי ירגישו רגשי קדש רעיונות נשגבים, ובהיסטוריה כתוב שהנסיך רודאלף יורש העצר האוסטרי סיפר, כי בדרכו על אדמת הקדש הרגיש חרדת קדש, ובהגיעו שערי ירושלים כמו רוח ממרום לבשה אותו, ונפשו רחפה על תענוגים רוחנים אשר לא לבני אדם המה.

**וידוע כי טבע ומזג הארץ יפעלו על רוח האדם, יש ארץ שמגדלת טפשים, ויש חכמים, יש מגדלת משוררים תופסי כנור ועוגב, ויש מגדלת גבורים אמיצי לב, ויש מגדלת רכי לבב יפחדו מקול עלה נדף. יושב הארץ אשר הטבע תופיע שם בהדרתה בעצים רעננים ופירות נהדרים, יתעוררו בו רגשי שיר וזמרה, לא כן יושב ארץ שם יקננו פריצי חיות ובני שחץ האנשים האלו המה בטבעם קשי לב אכזרים. לכן בני ארצות הקדם בעלי שכל חד, יעמיקו חקר בחקירות דקות ונשגבות נעלמות, רוחם זרה למדעים אשר בחומר יסודם, שוכני ארץ הקרות במקומות רפש ובצה חמה, גסי השכל לא יבינו מחיי רוחניים נצחיים, לעומת זה יושבי ארצות הממזגת שוכנות על קו השוה, שמה חוברו לו יחדיו כל השלמות.**

ארצנו הקדושה נפלא הוא, כי הגופים לפי ערך רך האויר במקומות אשר האויר יבש וחם הרכבת גופם רכים וחלשים, וגוף היותר בריא הוא בארץ קרה. אם נהרות וימים יסבוהו, יושבי אירלאנד ושאטלאנד יאריכו ימים יותר מכל אדם אשר על פני האדמה.

אלקים ברא האדם שיהיה שלם בשכלו ובגופו ובאופן שיוכל בבחרותו לחיות חיי נועם, ואמרו ראשו, רצה לומר שכלו ונפשו מארץ ישראל, גופו רצה לומר הרכבתו, מבבל מקום בצה ורפש ארץ יושבת על מים רבים, ואבריו משאר ארצות, כי יש ארצות ששמה חוש הראות חזק, כי יש מקומות שאחד יוכל לראות חבירו ממקום רחוק הרבה פרסאות, וכן כל החושים ישתנו לפי המקום אשר יחנו. עגבותיו ידענו כי המה בשר רך ספוגי, ולהם יועיל אויר לח ורטוב כאקרא דאגמא מקום רטוב ועמוק'.

## פסיקה כירושלמי

### רי"ף מסכת עירובין דף לה עמוד ב

וחזינן למקצת רבואתא דסבירא להו כעולא וסמכי אגמרא דבני מערבא דגרסינן התם במסכת יום טוב אמר רבי אלעזר כל משמיע קול אסורין בשבת ר' אלעא איעצר בסידרא סליק לביתא ואשכחון דמכין דמך על תרעא בגין דלא מקש בשבתא ואמרינן נמי רבי ירמיה שרי מקש על תרעא בשבתא א"ל אביי מאן שרי לך **ואנן לא סבירא לן הכי דכיון דסוגיין דגמרא דילן להתירא לא איכפת לן במאי דאסרי בגמרא דבני מערבא דעל גמרא דילן סמכינן דבתרא הוא ואינהו הוי בקיאי בגמ' דבני מערבא טפי מינן ואי לאו דקים להו דהאי מימרא דבני מערבא לאו דסמכא הוא לא קא שרו ליה אינהו:**

### שיטה מקובצת מסכת בבא מציעא דף יב עמוד ב

רבנו יהונתן

כתוב בהלכות. ומסתברא לן דגמרא דילן לית לה האי סברא וכו' וכתב ה"ר יהונתן ז"ל וזה לשונו: **ואין אנו חוששין לגמרא דירושלמי** דאותן רבנן בתראי שסדרו לנו התלמוד הבבלי הביאו בו אותן סברות שהן כהלכה הנאמרות בתלמוד הירושלמי **ורוב התלמוד הבבלי מהן כגון דברי רבי יוחנן וריש לקיש** **וכל הנקראים בשם רבי** ומה שראו שהוא שלא כהלכה הניחו אותו בתלמוד ירושלמי. עד כאן:

### שו"ת בנימין זאב סימן שעג

[אחרי שציטט את הרי"ף]...ואף על גב דאמרינן בכתובות פרק המדיר אמר אביי וחד מינייהו עדיף כתרי מינן ופירש"י וחד מינייהו מבני ארץ ישראל עדיף מינן כלומר פקחים וחריפים וכן איתא במנחות פרק התכלת אמ' ליה רב אשי לא תתקיף לך חד מינייהו כתרי מינן ופירש"י חד מינייהו מבני א"י ורבינא מא"י הוה דמשמע דבני מערבא עדיפי מבני בבל מ"מ אנן פסקינן הלכה כתלמוד דידן מההוא טעמא דפרישית לעיל ואותו טעם שייך נמי בפוסקים האחרונים כמו באמוראים **וכן מצאתי משם רבינו ישעיה הראשון שהשיב בתשובה וז"ל היכא דפליג הירושלמי עם תלמוד דידן על הבבלי סמכינן שנכתב להוראה כדאמרי' רבינא ורב אשי סוף הוראה עכ"ל** וכיון דהגאון מהררי"ק פסק לאיסורא כלומר כשלא קבל עליו כל האונסין ואחריות וגניבה /דגניבה/ ואבידה מי הוא זה ואיזהו אשר ימלא לבו להתיר דבר זה דהוא ריבית דאורייתא וכדפרישית גם אלו הם דברי לי העני בנימין בכה"ר מתתיה ז"ל ה"ה:

### שו"ת באר שבע סימן מח

**...וטעמי ונמוקי הוא כיון שהרי"ף והרמב"ם והרא"ש והתוספות וספר התרומה והסמ"ג והסמ"ק והטור והכלבו ורבינו ירוחם בספר אדם וחוה ושאר מחברים אחרונים גם הם *ראו וידעו זה הירושלמי*** ולא כתבו דבריו כלל מכלל דס"ל דלית הלכתא כדברי הירושלמי זה כי כבר נודע דרכם של הפוסקים הנ"ל שאינן משמיטין בהלכותיהם שום דין מהירושלמי אם לא שהוא פליג על סוגיא דגמרא דידן ומטעם שכתב הרי"ף בסוף מסכת עירובין והפוסקים הנ"ל לענין השמעת קול בשבת דכיון דסוגיין דגמרא דלן /דילן/ להיתרא לא איכפת לן במאי דאסרי בגמרא דבני בערבא /מערבא/ דעל גמרא דילן סמכינן דבתרא הוא ואינהו הוו בקיאי מגמרא דבני מערבא טפי מינן ואי לאו דקים להו דהאי מימרא דבני מערבא לאו דסמכא הוא לא קא שרו ליה אינהו ע"ש. והביאו בהגהות מיימוני בפרק כ"ג מהלכות שבת ע"ש. **ובטענה זו הצילו מגדל עוז והמגיד משנה להרמב"ם בכל המקומות שהשיג הראב"ד עליו מדברי הירושלמי שהשמיטו הרמב"ם** דהיינו מטעם שכך הסכימו כל הראשונים כי הדבר המוזכר בירושלמי ולא חברוהו רבינא ורב אשי בבבלי דאינון בתראי היינו משום לפי שלא הסכימו לקבוע הלכה כמותו והיינו במקום שנראה דפליג על סוגיא דגמרא דידן כאשר כתבו בסוף הלכות ס"ת ובסוף פרק י"ח מהלכות שבת ובפרק ג' דשקלים וכהנה רבות וכן כתב הסמ"ג בהרבה מקומות ואין ספק דמשום דהרי"ף והרמב"ם והרא"ש עמודי הוראה וכל שאר הפוסקים הנ"ל ראו דסוגיין דגמרא דילן להיתירא בנדון שלפנינו הילכך לא הזכירו בהלכות שלהם זה הירושלמי

### עין זוכר מערכת י אות ג

ירושלמי כתב הרי"ף בהלכות סוף עירובין כיון דסוגיא דגמ' דילן להיתרא לא אכפת לן במאי דאסרי בתלמודא דבני מערבא דעל גמרא דילן סמכינן דבתרא הוא ואינהו הוו בקיאי בגמרא דבני מערבא טפי מינן ואי לאו דקים להו דהאי מימרא דבני מערבא לאו דסמכא הוא לא קשרו ליה אינהו עכ"ל הרי"ף וכ"כ סמ"ג סוף לאוין ס"ה דף כ"ב ע"ב וכ"כ רבינו יהונתן בפירושו להרי"ף מציעא בכ"י ושוב מצאתי שהביאו מהר"ר בצלאל במקובצת פ"ק דמציעא דף מ"ה ע"ב דפוס אמשטרדם וכ"כ הרב מגדל עז ריש ה' שופר. [וראיתי למהר"ש בן הרשב"ץ בתשובותיו סימן רנ"א הנז' דאחר שכתב דסמכינן על הבבלי הוקשה לו ממ"ש פרק זה בורר במחשכים הושיבני זה תלמוד בבלי וכו' והמאמר הזה לר' יוחנן אבל רבינא ורב אשי סלתו הכל אח"ך ומ"ש פרק הפועלים דר' זירא צם וכו' דלשכח תלמודא דבבל וכו' אבל מ"מ כיון שנחתם אחר הירושלמי בזמן ארוך וכו' על חכמי בבל אנו הולכים וכו' עכ"ל:

וכבר הרמב"ם בתשובה כתב דהא דאמר אמטול דדיירי בארעא חשוכא אמרי שמעתא דחשיכן ר' ירמיה אזיל לטעמיה דאמר במחשכים הושיבני זה תלמוד בבלי וטעמא משום דלא נהירי להון טעמי דמתניתא דהלכה כמה דנהירי לרבנן דא"י ור' זירא נמי בעי דלשתכח ליה טעמי דבבלאי משום דלא נהירן ליה וכו' **מיהו לא בכל הדורות היה כן אלא בימי רבה ורב יוסף ואביי ורבא דהוו להו שמדות וכו' ואמרינן פ' המנחות והנסכים והיו חייך תלואים וכו' כ"ש לשמדות שיש בהן סכנת נפשות אבל אח"ך נתגברה התורה בבבל כ"ש בימי רב אשי דאמרינן מימות ר' ועד רב אשי לא מצינו תורה וגדולה במקום אחד עכ"ל והביא תשובת הרמב"ם הלזו הריטב"א בחידושי יומא על דף נ"ז וכתב ע"כ דברי רבינו וחיים הם למוצאיהם.** ועין רואה דהרמב"ם כתב דר' ירמיה אמר במחשכים וכו' זה תלמוד בבלי וכן הוא בנסחתינו פרק זה בורר דף כ"ד. וקשה על הר"ש בן הרשב"ץ שכתב דר' יוחנן אמרה. ואינו כן דמאי דאמר ר' יוחנן שם הוא בבל בלולה וכו' וסמוך לזה במחשכים וכו' אמר ר' ירמיה וכו' ואולי כך היתה גירסתו. ואני ההדיוט בפתח עינים שם בסנהדרין דף כ"ד כתבתי עד"ה ע"ש ודוק]: ...

אמנם מ"ש רבינו יהונתן דרבנן בתראי שסדרו לנו התלמוד בבלי הביאו אותן סברות שהן כהלכה הנאמרות בתלמוד ירושלמי ורוב התלמוד בבלי מהן כגון דברי רבי יוחנן ור"ל וכל הנקראים בשם רבי **ומה שראו שהוא שלא כהלכה הניחו אותו בתלמוד ירושלמי** עכ"ל **סיום זה שסיים דמה שראו שהוא שלא כהלכה הניחו אותו בירושלמי וכן הם דברי הרב מגדל עז ריש הלכות שופר דרבינא ורב אשי שסדרו הבבלי היו יודעין ורגילין בירושלמי ואלו היו מקובלים שכן הלכה היו קובעים אותה בבבלי עכ"ל נראה דכל הפוסקים ראשונים ואחרונים לא סברי הכי דבדבר שהבבלי אינו חולק על הירושלמי נקטי כירושל' כמפורסם וספרין פתיחו.** ואולי דאין כונת רבינו יהונתן והרב מגדל עז כנראה מפשט לשונם ודוק הטב. ואחר זמן נדפסו שו"ת התייר הגדול רבינו מהר"י ן' מיגש ז"ל חדשות מעתה וראיתי שכתב בסימן פ"א וז"ל וכל מה שטען וכו' אמת חוץ מאומרו שאין סומכין על מה שבא בירושלמי הואיל ואין אנו מוצאים אותו בבבלי **שלא צדק בזה שאין לנו לדחות מהירושלמי אלא דבר שבא הפכו בבבלי אבל דבר שלא בא הפכו בבבלי אין לנו לדחותו אבל נסמוך עליו ונדון בו עכ"ל** ודבריו חיים וקיימים וזה דעת כל הראשונים ואחרונים כדאמרן:

### ספר האשכול (אלבק) הלכות ספר תורה

...ונשאל ממר [דף ס עמוד ב] רב האיי ז"ל שאנו מוצאין בתלמוד בבלי הלכות סתומות כגון שאלת חגי לכהנים תורה לענין רביעי וחמשי. ובתלמוד ארץ ישראל פרשו חשבונם. והא דגרסי' ודלמא במורכנין ובתלמוד ארץ ישראל נאמר ריכון בעקור, יש לנו לסמוך על פירוש תלמוד ארץ ישראל ולהחזיקו בידנו עקר, או נאמר שמא חולקין ויש לנו לבקש לתלמודינו טעם אחר. והשיב דבר זה אינו מסויים. מיהו כל מה שמצינו בתלמוד ארץ ישראל מפורש שאין חולק על דבר שיש בתלמודנו, או שמשמע בסתמא ונותן טעם, נאחזנו ונסמוך עליו, דלא גרע מפרושי ראשונים, אבל מה שמצינו שחולק על תלמודנו נעזבנו.

### חידושי הריטב"א מסכת יומא דף נז עמוד א

משום דדיירי בארעא דחשוכה אמרי שמעתתא דמחשכן. פירש הרמב"ם ז"ל בתשו' שאלה דר' ירמיה לטעמיה דאמר (סנהדרין כ"ד א') במחשכים הושיבני כמתי עולם זה תלמוד בבלי וטעמא משום דלא נהירי להון טעמי דמתנייתא כהלכה כמה דנהירי לרבנן דא"י, ור' זירא נמי (ב"מ פ"ה א') בעי דלשתכח לי' טעמי דבבלאי משום דלא נהירן לי' בתר דשמע טעמי דמערבא, דמנהגא דעלמא דמדכר איניש טפי מאי דגמר ברישא, מיהו לאו בכל הדורות היו כן אלא בימי רבה ורב יוסף ואביי ורבא דהוו להו שמדות כדאיתא בפרק השוכר את הפועלים (ב"מ פ"ו א'), ואמרינן נמי בפרק אלו טריפות (חולין מ"ו א') ערקו רבה ורב יוסף ור' זירא קרי להו ערוקאי שהיו בורחין מחמת השמדות ואמר להו ר' זירא שעם כל זה לא ישכחו דברי תורה, ואמרינן בפרק המנחות והנסכים (מנחות ק"ג ב') והיו חייך תלואים לך מנגד זה הלוקח תבואה משנה לשנה ואם כך ללוקח תבואה משנה לשנה כש"כ לשמדות שיש בו סכנת נפשות, וזהו טעמן של ר' זירא ור' ירמיה, אבל אח"כ נתגברה התורה בבבל כש"כ בימי רב אשי דאמרינן מימות רבי ועד רב אשי לא מצינו תורה וגדולה במקום אחד, ע"כ דברי רבינו ז"ל וחיים הם למוצאיהם.

### עלי תמר הקדמה

ב....ואעיר כאן, כידוע הרמב"ם ביסס הלכותיו בספרו יד החזקה ובפירושו למשנה על הירושלמי במקום שאין ההכרעה האחרונה בבבלי מתנגדו, וכמ"ש הרי"ף בסוף עירובין ושטמ"ק ב"מ בדף י"ב: בשם רבינו יונתן עיין שם. וכידוע שאם ההלכה מסופקת בבבלי וההכרעה בירושלמי פוסק כירושלמי, ועוד כמה כללים בפסקיו שפוסק כהירושלמי וכמ"ש בספר יד מלאכי ובשאר ספרי הכללים על דרכו של רבינו בהלכה ובפירושיו. וגם חיבר הלכות ירושלמי ע"ד ספר רב אלפס, כמ"ש בפירושו לתמיד פ"ה. ולא זז רבינו מלחבב הירושלמי עד שבסדר זרעים אינו כותב ובירושלמי מפרש, כדרך שאר ראשונים, אלא כותב סתם ובגמרא מפרש. וכן בהקדמה לספרו יד החזקה הוא קורא לבבלי ולירושלמי בשם "שני הגמרות". כמו שכותב, וענין שני הגמרות הוא פירוש דברי המשניות וביאור עמקותיה. ושוב הוא כותב, ומשני הגמרות ומן התוספתא ומספרא וספרי מכולם יתבאר וכו'. **ושוב, ואין צריך לומר הגמרא עצמה הבבלית והירושלמית וכו'. לומר לך ששתי הגמרות הן שתיים שהן אחת וערכן להלכה ולמעשה אחד הוא.**

ויש להתבונן שאחרי הסתלקות רבינו לישיבה של מעלה הובילו ארונו לטבריה, ומנוחתו כבוד קרוב למקום מנוחתם של אמוראי א"י הראשונים ר"א מרא דארעא דישראל ורבי אמי ורבי אסא, ואף סמוך למנוחתו של מסדר הירושלמי רבי יוחנן כמו שאמר לי ידידי המנוח הרה"ג רי"מ טולידנו, הרב הראשי בפה ת"א ואיש טבריה, למדן וחכם בקדמוניות של א"י, שמה שקורין קבר של ריב"ז ע"י קברו של רבי אלעזר טעות הוא בידם ואינו אלא קברו של רבי יוחנן מרא דאתרא טבריה ומסדר הירושלמי. והדברים מסתברים. הנה שרבינו מקום מנוחתו הוא ע"י ר"י מסדר הירושלמי ואמוראים הראשונים מסיעת רבי יוחנן, ר"א ורבי אמי ורבי אסא. אולי היה זה עפ"י צוואתו להוליכו לטבריה ולא לחברון, ואולי ישנם בזה דברים בגו מפלאות תמים דעים. וכ"ה בתולדות הרמב"ם, איגרות הרמב"ם נדפס בלפסיא, בהקדמה כרך 8 כתב: והעלוהו לא"י ונקבר ארון הקדוש והטהור במחוז טבריה אצל רבי יוחנן ורב כהנא הראשון.

### המפרש הראשי של הירושלמי – הירושלמי כעוזר בהבנת הבבלי

הרמב"ן במלחמות יבמות ע"ו ד"ה ועוד ה"ג, זה לשונו: אמר הכותב דברי תורה צריכין זה לזה, זה נועל וזה פותח, **שמן הירושלמי נגלה לי פירוש הלכה זו עכ"ל, כלומר, שפירוש הלכה זו בבבלי חתומה, ופתוחה בירושלמי.** ובמלחמות כתובות פ"ד הוא כותב, ומאי דשייר גמרא דילן פירש בירושלמי. ומקור מאמר הנ"ל הוא במדרש במדבר חקת י"ט י"ז ובתנחומא הישן שם אות נ"ב. ובמדרש תהלים קי"ט אות ס"א, ד"ת פותחים זה לזה, כמו פתחים ודלתות היא התורה. כלומר, כאן הדלת נעולה ושם הדלת פתוחה והפתח רחב. וזהו כלל גדול בירושלמי, וכמו שכותב הרב רבי שם טוב תלמידו של הרשב"א במגדל עוז הלכות ס"ת פ"י ה"ד, וז"ל: **כן דרך הירושלמי בכמה מקומות שמפרש סתומות הבבלי כאשר הבבלי מפרש רוב סתימות הירושלמי עכ"ל. ואכן הבבלי הוא הפירוש הראשי להירושלמי.**

והרב רבינו נסים מקירואן שבצפון אפריקה בספר מפתח מנעולי התלמוד, שמוצא המפתח למקומות סתומים בבבלי במקום אחר בבבלי, שכן דברי תורה צריכים זה לזה שמה שזה נועל זה פותח, אם אינו מוצא המפתח בבבלי הוא מחפש המפתח בירושלמי. ונהגו כן ר"ח ושאר חכמי קירואן, ראה במבוא לספר מתיבות. **ויש לציין שלא מדעתם חדשו רבותינו עקרון זה אלא שכן היתה קבלה בידם מגאוני בבל.**

עיין בתג"א עמודים תקכ"ה ותקכ"ו וז"ל: המילתא דפסיקא בתלמוד דילנא לא סמכינן בה על תלמודא דבני א"י הואיל ושנים רבות איפסקא הוראה תמן בשמדא והכא היא דאיברירי מסקני ואנן על מסקנא דינן סמכינן. אבל מילתא דלית עליה בתלמוד דילנא חזיננא מה דאיתמר התם אי נמי לגלוי טעמא דמילתא כגון פירוש דאירוח ביה מסברא התם והכא קיטע עכ"ל. ובאוצה"ג פסחים עמוד ט"ז תשובת רב האי גאון וז"ל: אנו מוצאים בתלמוד הלכות סתומות כגון שאלת חגי לכהנים לענין רביעי וחמישי, ובתלמוד א"י סוטה פ"ה ה"ב פרשו חשבונם. וכן הא דגרסינן בנדרים נ"ח, ודילמא במדוכנין, ובתלמוד א"י שביעית פ"ה ה"ב דיכן כעקר, יש לסמוך על תלמוד א"י ולהחזיקו עיקר, או יש לבקש לתלמודנו טעם אחר. והשיב רב האי, כל מה שמצינו בתלמוד א"י ואין חולק על שלנו נאחזנו ונסמוך עליו וכו'. ובהערות שם שבירושלמי שלפנינו הלשון דיכן כעקור, וא"כ יש לקרות כאן דיכן כעקור, כאלו היה כתוב וא"ו אחרי הקוף.

ותראה עוד בנזיר כ"א, הא למה לי השתא י"ל חמירתא אמר רב קילתא לא אמר. וברש"י שם, והיכי שמעינין ליה לרב דאמר הכי במסכת סנהדרין פ"ה ה"ג וכו'. וברש"י סנהדרין ג, ואי קשיא הא אמרינין בכל מקום אין מיעוט אחר מיעוט אלא לרבות, בירושלמי הוריות מפרש היכא דאיכא שלשה מיעוטי כולהו אתי למעט. וכן ברש"י סוטה דף מ עמוד ב, מתפלל על ישראל וכו'. ובמסכת סוטה ירושלמי פ"ז ה"א מפרש לה. וברש"י מנחות כ"א ע"ב וטעמא מפורש במסכת שקלים. וכזה במנחות ק"א ע"ב ותמורה ט"ז ע"א עיין שם. ובתוספות ע"ז דף ל"ה ע"א, זה לשון הירושלמי וכו' ונראה כי זהו טעם התלמוד שלנו אלא שאינו מפרשו כאן היטב.

בשנת תשל"ז גילה הרב שמשון רוזנטאל במכון לתצלום כת"י שבבית הספרים הלאומי בירושלים צילום של כת"י תלמוד עתיק על ג בבות, המונח באחד ממנזרי ספרד מזמן גירוש ספרד. כת"י עתיק זה על כל דף ודף של תלמוד בבלי כתוב למעלה התלמוד ירושלמי. כנראה שחכם ספרדי זה ז"ל שיווה לנגד עיניו דברי המגדל עוז הנ"ל, שהירושלמי מפרש בכמה מקומות סתומות הבבלי כמו שהבבלי מפרש רוב סתומות הירושלמי. לפיכך ראה החכם שהבבלי והירושלמי יהיו צמודים יחד לפניו, לעיין בבבלי כפירוש הראשי לירושלמי ובירושלמי כפירוש חשוב לבבלי, יהא זכרו בשמו הנעלם, לברכה. ויש לומר עוד שחכם ספרדי זה נתעורר למעשהו עפ"י אבות דרבי נתן סוף פכ"ג, וז"ל: דברי תורה יהיו מצויינין לך זה מזה, ויהיו מצויינין לך זה בצד זה. ולכן העמיד הבבלי והירושלמי זה בצד זה צמודים יחד כדי ללמוד פירוש הירושלמי מהבבלי ופירוש הבבלי מהירושלמי.

ועיין בספר רש"י והירושלמי מאת הרב ר' אברהם יצחק ברמברג ז"ל, שציין המקומות ברש"י על התלמוד שמביא הירושלמי בפירוש על הבבלי.

**ובדרך כלל אומר, אף שבשו"ת הרשב"א המיוחסות להרמב"ן סימן צ"ו כתוב, שמועטים הם העוסקים בו ואינו עומד עליו אלא אחד בדור, היינו על כל סדר המו"מ בגמרא מראשיתה עד סופה כמו בבבלי, אבל הראשונים שקדו על הירושלמי הרבה והוציאו ממנו הלכות למאות וגם הרבה פירושים למאמרים ידועים, וראיה מתוספות וראבי"ה ותלמידו או"ז והמאירי ועוד הרבה ראשונים ורבותינו האחרונים וחכמי זמננו עד היום. כללו של דבר, הבבלי והירושלמי צריכים זה לזה, שמה שזה נועל זה פותח, ומה שזה מכסה זה מגלה, ומה שזה סותם זה מפרש.**